ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நல்லிணக்கம் மற்றும் ஒற்றுமையின் அடையாளமாக ஜம்மு & காஷ்மீரின் தேவிகா நதி தேசிய திட்டம் விளங்குகிறது: மத்திய அமைச்சர் டாக்டர் ஜிதேந்திர சிங்
நமது ஒன்றிணைந்த பெருமை மற்றும் நம்பிக்கையை தேவிகா நதி தேசிய திட்டம் பிரதிபலிக்கும் என்றும், வட இந்தியாவில் முதல் முறையாக இத்தகைய திட்டம் செயல்படுத்தப்படுவதாகவும் மத்திய அமைச்சர் டாக்டர் ஜிதேந்திர சிங் இன்று கூறினார்.
எனவே, கொள்கை மற்றும் அரசியல் சார்பு ஆகியவற்றை கருத்தில் கொள்ளாமல் சமூகத்தின் அனைத்து பிரிவினரின் கருத்துகளையும் இத்திட்டத்தை செயல்படுத்தும் அதிகாரிகள் செவிமடுக்க வேண்டும் என்று அவர் கேட்டுக்கொண்டார்.
“இத்திட்டம் நிறைவடையும் போது, நாட்டின் இதர பகுதிகளில் இத்தகைய திட்டங்களுக்கு இது முன் உதாரணமாக இருப்பதோடு மட்டுமில்லாமல், நூற்றாண்டுகளாக தேவிகா நதி அடையாளப்படுத்தி வரும் நல்லிணக்கம் மற்றும் ஒற்றுமையை பிரதிபலிக்க வேண்டும்,” என்று அவர் மேலும் கூறினார்.
தேவிகா நதி புனரமைப்பு திட்டத்தை ஆய்வு செய்த பின்னர் கூட்டமொன்றில் பேசிய அமைச்சர், பணியின் தரத்திலும், உள்ளூர் ஆலோசனைகள் மற்றும் எந்த பகுதியில் இருந்து வரும் கருத்துகளை பெறுவதிலும் எந்தவித சமரசமும் இருக்கக் கூடாது என்று கூறினார். தேவிகா நதி திட்டத்தை நம்பிக்கைக்கான திட்டமாக மட்டுமே அல்லாமல், ஒத்த கருத்து மற்றும் ஒற்றுமையின் சின்னமாக தாம் பார்ப்பதாகவும் அவர் கூறினார்.
ரூ 190 கோடி மதிப்பிலான மத்திய அரசு நிதியுதவியுடன் செயல்படுத்தப்படும் தேசிய நதி புனரமைப்பு திட்டமான தேவிகா நதி திட்டத்தின் கீழ், பல்வேறு மேம்பாட்டு பணிகள் செயல்படுத்தப்படுகின்றன.
கங்கை நதியின் சகோதரி என்று தேவிகா நதி இந்துக்களால் கருதப்படுவதால் ஆன்மிக முக்கியத்துவம் வாய்ந்ததாகவும் இது திகழ்கிறது. உதம்பூரில் முக்கியமான தேவிகா பாலத்தையும் டாக்டர் ஜிதேந்திர சிங் திறந்து வைத்தார். போக்குவரத்து நெரிசலை தவிர்ப்பதோடு, ராணுவ வாகனங்கள் எளிதாக இப்பகுதியை கடந்து செல்வதற்கும் இந்த தேவிகா நதிப்பாலம் வழிவகுக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726605
-----
(Visitor Counter : 136
சுற்றுச்சூழல் மற்றும் வனத்துறை அமைச்சகம்
தேசிய தலைநகர் பகுதியில் காற்று மாசு மேலாண்மைக்காக பிரதமர் அலுவலகம் தலைமையிலான குழு முன்கூட்டியே நடவடிக்கை எடுக்கிறது
பிரதமரின் முதன்மை செயலாளர் டாக்டர் பி கே மிஸ்ரா தலைமையிலான உயர்மட்ட பணிக்குழுவின் கூட்டம் 2020 செப்டம்பர் 18 அன்று நடந்தது.
தேசிய தலைநகர் பகுதியில் காற்றின் தரத்தை மேம்படுத்துவதற்காக அமைக்கப்பட்ட இந்த குழுவின் கூட்டத்தில் தில்லி, பஞ்சாப், ஹரியானா ராஜஸ்தான் மற்றும் உத்திரப் பிரதேசம் ஆகிய மாநிலங்களின் தலைமைச் செயலாளர்கள், மத்திய சுற்றுச்சூழல் அமைச்சகம், வனம் மற்றும் பருவநிலை மாற்றம் அமைச்சகம், வேளாண் அமைச்சகம், சாலை போக்குவரத்து அமைச்சகம், மத்திய மாசுக்கட்டுப்பாட்டு வாரியம் மற்றும் இதர அமைச்சகங்கள் மற்றும் துறைகளின் உயர் அதிகாரிகள் கலந்து கொண்டனர்.
முகமைகளால் எடுக்கப்பட்ட நடவடிக்கைகளும், எதிர்வரும் காலத்துக்கான செயல்திட்டமும் இந்த கூட்டத்தில் ஆய்வு செய்யப்பட்டன.
கூட்டத்தை முன்னதாகவே நடத்துவதற்கு காரணம் சருகுகளை எரிப்பதன் மீது சரியான நேரத்தில் நடவடிக்கை எடுப்பதற்கும், மற்றும் தேவைப்படும் இதர இடையீடுகளுக்கும் தான் என்று முதன்மை செயலாளர் கூறினார்.
ஒட்டுமொத்த நிலைமையை ஆய்வு செய்தபிறகு, பஞ்சாப், ஹரியானா, உத்திரப் பிரதேசம் போன்ற அண்டை மாநிலங்களில் சருகுகளை எரிப்பது கடந்த வருடம் அதிகமாக இருந்ததாக குறிப்பிடப்பட்டது. இதை தவிர்ப்பதற்கு தேவைப்படும் நடவடிக்கைகளை எடுப்பதற்கான பல்வேறு அறிவுறுத்தல்களை முதன்மை செயலாளர் வழங்கினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1656699
(Visitor Counter : 108
பாதுகாப்பு அமைச்சகம்
ராணுவ பல் மருத்துவ சேவைகளின் தலைமை இயக்குநராக லெப்டினெண்ட் ஜெனெரல் நந்த கிஷோர் சாஹூ பதவியேற்றார்
பல் மருத்துவ சேவைகளின் தலைமை இயக்குநராகவும், ராணுவ பல் மருத்துவப் படையின் தலைவராகவும் 2020 அக்டோபர் 12 அன்று லெப்டினெண்ட் ஜெனெரல் நந்த கிஷோர் சாஹூ பதவியேற்றுக் கொண்டார்.
காஷ்மீர் பள்ளத்தாக்கில் ஒரு படைப் பிரிவுக்கு தலைவர், மேற்கு, மத்திய மற்றும் தெற்கு ராணுவ தளங்களுக்கு அலோசகர் என்று தனது 37 வருட ராணுவ சேவையில் பல்வேறு முக்கிய பதவிகளை லெப்டினெண்ட் ஜெனெரல் நந்த கிஷோர் சாஹூ திறம்பட வகித்துள்ளார்.
கிங் ஜார்ஜ் மருத்துவ பல்கழகத்தில் பட்டம் பெற்றவரான இவர், மும்பை பல்கலைகழத்தில் பல் மருத்துவத்தில் முதுநிலை பட்டம் பெற்றார். புனேவில் உள்ல ராணுவ மருத்துவக் கல்லூரி மற்றும் தில்லியில் உள்ள ராணுவ மருத்துவமனை ஆகியவற்றின் பேராசிரியர் மற்றும் துறைத் தலைவர் ஆகிய பதவிகளை வகித்த சிறப்புக்குரியவர் இவர் ஆவார்.
சர்வதேச புகழ் பெற்ற எழுத்தாளர் மற்றும் ஆசிரியரான லெப்டினெண்ட் ஜெனெரல் நந்த கிஷோர் சாஹூ, கே எஸ் மாஸ்டர் வெள்ளிப் பதக்கத்தையும் வென்றவர் ஆவார். ஐந்து பாராட்டு பத்திரங்கள் மற்றும் குடியரசுத் தலைவர் விருதையும் சிறந்த சேவைகளுக்காக இவர் வென்றுள்ளார்.
பல் மருத்துவ சேவைகளின் தலைமை இயக்குநராகவும், ராணுவ பல் மருத்துவப் படையின் தலைவராகவும் பதவியேற்றுக் கொண்டதைப் பற்றி பேசிய லெப்டினெண்ட் ஜெனெரல் நந்த கிஷோர் சாஹூ, உற்சாகத்தோடும், அர்ப்பணிப்போடும் நாட்டுக்காக தொடர்ந்து பணிபுரியுமாறு அனைவரையும் கேட்டுக் கொண்டார்.
-----
(Visitor Counter : 159
பிரதமர் அலுவலகம்
இந்திய அமெரிக்க நட்புறவு முன்பு இருந்ததை விட மேம்பட்டு உள்ளது என்று பிரதம மந்திரி தகவல்
முன்பு இருந்ததைவிட இந்திய அமெரிக்க நட்புறவு மேம்பட்டுள்ளது என்று பிரதம மந்திரி திரு.நரேந்திர மோடி இன்று தெரிவித்து உள்ளார்.
கோவிட்-19க்கு எதிரான அமெரிக்காவின் போராட்டத்திற்கு உதவும் வகையில் ஹைட்ராக்ஸி குளோரா குயின் மருந்தை அனுப்ப இந்தியா எடுத்துள்ள முடிவிற்கு அமெரிக்க அதிபர் டொனால்டு ட்ரம்ப் தனது ட்விட்டர் செய்தியில் நன்றி தெரிவித்திருந்தார். இதற்கு பதில் அளிக்கும் வகையில் பிரதமர் திரு.மோடி இவ்வாறு தெரிவித்துள்ளார்.
”இத்தகைய காலகட்டம் நண்பர்களை நெருங்கி வரச் செய்கிறது. இந்திய - அமெரிக்க நட்புறவு முன்பை விட மேலும் வலுப்பட்டுள்ளது. மனித குலத்திற்கு தன்னால் முடிந்த அனைத்து உதவிகளையும் இந்தியா செய்யும்” என்று அமெரிக்க அதிபருக்கு பதில் அளிக்கையில் பிரதமர் கூறியுள்ளார்.
(
நித்தி ஆயோக்
செயற்கை நுண்ணறிவுத் தொடர்பான உலகளாவிய ஹேக்கத்தானை நிதி ஆயோக் தொடங்கியது
நான்குமாத கால ஹேக்கத்தானுக்கு சிங்கப்பூரில் உள்ள பெர்லின் என்ற தொடக்க நிலை நிறுவனத்துடன் கூட்டாண்மை
தேசிய செயற்கை நுண்ணறிவு அணுகுமுறையில் குறிப்பிடப்பட்டுள்ள அனைவருக்கும் செயற்கை நுண்ணறிவு என்ற கருத்தை விரிவாக்கும் நோக்கத்துடன் நிலைத்த, புதுமையான தொழில்நுட்ப அடிப்படையிலான தீர்வுகள் மூலம் மேம்பாட்டுக்கான சவால்களை எதிர்கொள்ளும் வழிவகைகளை காண நிதி ஆயோக் இந்த ஹேக்கத்தானுக்கு ஏற்பாடு செய்துள்ளது.
இந்த நோக்கத்தை முன்னெடுத்துச் செல்ல சிங்கப்பூரில் உள்ள தொடக்க நிலை நிறுவனம் பெர்லினுடன் நிதி ஆயோக் இணைந்து “ஏஐ 4 அனைத்துலக ஹேக்கத்தானு”க்கு ஏற்பாடு செய்துள்ளது. இதற்கென இந்தியாவில் ஆக்கப்பூர்வமான சமூக, பொருளாதார தாக்கத்தை ஏற்படுத்தக்கூடிய செயற்கை நுண்ணறிவு செயல்களை உருவாக்குமாறு மென்பொருள் உற்பத்தியாளர்கள், மாணவர்கள், தொடக்க நிலை நிறுவனங்கள் மற்றும் நிறுவனங்களுக்கு அழைப்பு விடுக்கப்பட்டுள்ளது.
2018 நவம்பர் மாதம் மும்பையில் நிதி ஆயோக் ஓஆர்எஸ் நிறுவனத்துடன் இணைந்து ஏற்பாடு செய்திருந்த செயற்கை நுண்ணறிவு மாநாட்டில் “ஏஐ 4 அனைத்துலக ஹேக்கத்தான்” பற்றி அறிவிக்கப்பட்டது.
இந்த ஹேக்கத்தான் இரண்டு நிலைகளாக நடைபெறும். முதல் நிலை 2019 ஜனவரி 15ஆம் தேதி நிறைவடையும். 2ஆம் நிலையில் முதல் நிலையில் தேர்வு செய்யப்பட்ட பங்கேற்பாளர்கள் கலந்து கொள்வார்கள். இரண்டாம் நிலை 2019 மார்ச் 15ஆம் தேதி நிறைவடையும்.
முதல் நிலையின்போது சுகாதாரம், கல்வி, விவசாயம், நகரமயமாக்கல், அனைத்தையும் உள்ளடக்கிய நிதிமுறை ஆகியவை குறித்த பல தரப்பு கணினி கருத்துக்கள் வரவேற்கப்படுகின்றன. இரண்டாம் நிலையில் இந்த கருத்துக்கள் முதிர்ச்சி அடையச் செய்து மேம்படுத்தப்படும்.
இதில் வெற்றி பெறுபவர்கள் 50000 அமெரிக்க டாலர் பரிசுத் தொகையையும் விருத்துகளையும் பகிர்ந்து கொள்வார்கள். ஹேக்கத்தான் ஆதரவாளர்களிடமிருந்து பங்கேற்பவர்கள் உதவிகளைப் பெறுவார்கள்.
தொழில்நுட்பம் மற்றும் கொள்கை துறைகளின் முன்னணி நிபுணர்கள் இந்த ஹேக்கத்தானின் நடுவர்களாக செயல்படுவார்கள்.
நிதி ஆயோக் 2018 குளோபல் போக்குவரத்து உச்சிமாநாட்டின்போது ஆகஸ்ட் மாதம் தனது முதலாவது ஹேக்கத்தானை “மூவ்ஹேக்” என்ற பெயரில் நடத்தியது.
---------
சிஜெ/கோ
(Visitor Counter : 258
பெட்ரோலியம் மற்றம் இயற்கை எரிவாயு அமைச்சகம்
ஹைட்ரோ கார்பன் தொழிலில் மேற்கொள்ளப்பட்டுள்ள சாதனை சீர்திருத்தங்கள்: ஹர்தீப் சிங் பூரி
இந்தியா ஹைட்ரோ கார்பன் தொழில் வளர்ச்சியின் புதிய பாதையை நோக்கி முன்னேறிக் கொண்டிருக்கிறது. 2022-23-ல் 7.2 சதவீத பொருளாதார வளர்ச்சி இந்தியாவின் பொருளாதார முன்னேற்றத்தை பிரதிபலிக்கிறது என்று மத்திய பெட்ரோலியம், இயற்கை வாயு, வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி கூறியுள்ளார்.
இந்திய பெட்ரோலிய தொழில் கூட்டமைப்பின்  2022 எண்ணெய் மற்றும் வாயு விருதுகள் வழங்கும் நிகழ்ச்சியில் கலந்து கொண்டு அமைச்சர் உரையாற்றினார். இந்த நிகழ்ச்சியில் மத்திய பெட்ரோலியம் மற்றும் இயற்கை வாயு, தொழிலாளர் மற்றும் வேலைவாய்ப்புத்துறை இணையமைச்சர் திரு.ராமேஸ்வர் தெலி, பெட்ரோலியம் மற்றும் இயற்கை வாயு அமைச்சகத்தின் செயலர் திரு பங்கஜ் ஜெயின் உள்ளிட்டோர் கலந்து கொண்டனர்.
எஃப்ஐபிஐ-ன் எண்ணெய் மற்றும் வாயு விருதுகள் கடந்த சில ஆண்டுகளாக வழங்கப்பட்டு வருகின்றன. பல்வேறு பிரிவுகளில் வழங்கப்படும் விருதுகள், இத்துறையில் சிறப்பாக செயல் புரிந்தவர்களுக்கு வழங்கப்படுகின்றன.
இந்த நிகழ்ச்சியில் உரையாற்றிய அமைச்சர், எரிசக்தி மாற்றத்தில் 2070 ஆம் ஆண்டுக்குள் பூஜ்ய உமிழ்வை எட்டுவதை நோக்கமாகக் கொண்டு இந்தியா லட்சியப்பயணம் மேற்கொண்டுள்ளது. பாரீஸ் பிரகடனத்தை செயல்படுத்துவதில் ஜி20 நாடுகளிலேயே ஒரே நாடாக இந்தியா உள்ளது. இந்தச் சூழலில் மத்திய அரசு ஹைட்ரோ கார்பன் தொழிலில் பல்வேறு சீர்திருத்தங்களை மேற்கொண்டுள்ளது என்று கூறினார்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1930751
அறிவியல் மற்றும் தொழில்நுட்பத்துறை
எஃகு அடி மூலக்கூறுகளில் உருவாக்கப்பட்ட ஆர்கானிக் சோலார்  மின்கலங்கள், எஃகு கூரையை ஆற்றல் உற்பத்தி செய்யும் சாதனமாக மாற்றும்
எஃகு அடி மூலக்கூறுகளில் உருவாக்கப்பட்ட ஆர்கானிக்  பாலிமர் மற்றும் பிசிபிஎம்  ஆகியவற்றின் கலவையைக் கொண்ட ஒரு ஆர்கானிக் சோலார்  மின்கலன்கள், பயன்பாட்டில் உள்ள மின்கலன்களை விட அதிக செயல்திறனுடன் கூடிய, அதன் எஃகு கூரையை ஆற்றல் உற்பத்தி செய்யும் சாதனமாக மாற்றும் என்று கண்டறியப்பட்டுள்ளது.
மூன்றாம் தலைமுறை சூரிய மின்கல தொழில்நுட்பங்களின் திறனானது, நெகிழ்வான மற்றும் பொருத்தமான மேற்பரப்புகளுடன் ஒருங்கிணைப்பதில் சிறப்பாக செயல்படும். இந்த ஒருங்கிணைப்புக்கு இந்தியம் டின் ஆக்சைடுக்கு மாற்றாக புதிய உயர்மட்ட வெளிப்படையான கடத்தும் மின்முனைகளை உருவாக்குவது அவசியமாகிறது. இது தற்போது பயன்பாட்டில் உள்ள ஒளிமின்னணு பொருள், அதன் உறுதியற்றத் தன்மை மற்றும் அதன் ஒளிமின்னணு செயல்திறன் வெப்பநிலையைப் பொறுத்து மாறும் போன்ற பண்புகளைக் கொண்டுள்ளது.
ஐஐடி கான்பூரில் உள்ள ஆராய்ச்சியாளர்கள், ஆர்கானிக் சோலார் செல் சாதனங்களை உருவாக்கியுள்ளனர். இதில் ஆர்கானிக் பாலிமர் பிடிபி7 ஒரு ஒருங்கிணைப்பாளாராகவும், பிசிபிஎம் ஒரு பிணைப்பாளராகவும் உள்ளது. ஐஐடி கான்பூரில் உள்ள பேராசிரியர் ஆஷிஷ் கர்க்கின் ஆய்வகத்தில் மேற்கொள்ளப்பட்ட ஆராய்ச்சியானது, பல அடுக்கு மின்முனைகளை உள்ளடக்கிய கட்டமைப்புகளை கரிம சூரிய மின்கலங்களுடன் ஒருங்கிணைப்பதை நிரூபித்தது. இது 'எனர்ஜி டெக்னாலஜி' இதழில் வெளியிடப்பட்டது குறிப்பிடத்தக்கது.
இந்த மின்முனைகள் உலோக மின்முனைகளுடன் ஒப்பிடும்போது அதிக ஆப்டிகல் டிரான்ஸ்மிஷனை வழங்குகின்றன. தங்கத்தின் ஒற்றை அடுக்கு மேல் உலோக மின்முனைகளுடன் ஒப்பிடுகையில், பல அடுக்கு மின்முனைகளைக் கொண்ட சாதனங்கள் ஒளிமின்னழுத்த செயல்திறனில் 1.5 மடங்கு தெளிவான சிறப்பான முன்னேற்றத்தைக் காட்டின. இதன் அடிப்படையில், எஃகு அடி மூலக்கூறுகளில் உருவாக்கப்பட்ட ஆர்கானிக் சோலார்  மின்கலங்கள், எஃகு கூரையை ஆற்றல் உற்பத்தி செய்யும் சாதனமாக மாற்றும் என்று கண்டறியப்பட்டுள்ளது.
பிரதமர் அலுவலகம்
பொதுத் தேர்வு எழுதும் மாணவர்களுடனான பிரதமரின் கலந்துரையாடலையொட்டி கேந்திரிய வித்யாலயா மாணவர்கள் வெளியிட்ட பாடல்
தேர்வு அச்சத்தை நீக்கி மன அழுத்தம் இல்லாத வகையில் பொதுத் தேர்வு எழுதும் மனநிலையை மாணவர்களிடையே ஏற்படுத்துவதற்கான பரீக்ஷா பே சர்ச்சா 2023 என்ற நிகழ்ச்சி வரும் 27-ம் தேதி புதுதில்லியில் நடைபெற உள்ளது. இந்த நிகழ்ச்சியில் ஆசிரியர்களும், பெற்றோர்களும் பங்கேற்க உள்ளனர். பிரதமரின் இந்த கலந்துரையாடலையொட்டி கேந்திரீய வித்யாலயா மாணவர்கள் பாடல் ஒன்றை வெளியிட்டுள்ளனர். இதனை திரு நரேந்திர மோடி தமது ட்விட்டரில் பதிவு செய்து மாணவர்களுக்கு பாராட்டுத் தெரிவித்துள்ளார்.
குடியரசுத் தலைவர் செயலகம்
தில்லியில் பகவான் மகாவீர் அதி சிறப்பு மருத்துவமனைக்குக் குடியரசுத்தலைவர் அடிக்கல் நாட்டினார்
தில்லியில் பகவான் மகாவீர் அதி சிறப்பு மருத்துவமனைக்குக் குடியரசுத்தலைவர் திரு ராம் நாத் கோவிந்த் இன்று 
அடிக்கல் நாட்டினார்.
இந்த நிகழ்ச்சியில் பேசிய குடியரசுத் தலைவர், ஜைன பாரம்பரியம் சேவைக்கு முன்னுரிமை அளிப்பதாகக் கூறினார். 250 படுக்கைகள் கொண்ட பகவான் மகாவீர் அதி சிறப்பு நவீன மருத்துவமனையின் கட்டுமானப் பணிகள் 2023ஆம் ஆண்டுக்குள் பூர்த்தியடையும் என்று அவர் குறிப்பிட்டார்.
இந்த அதி சிறப்பு மருத்துவமனையில் உயர்ந்த தரத்திலான மருத்துவ சேவைகள் சமூகத்தில் உள்ள அனைத்துப் பிரிவினருக்கும் குறைந்த செலவில் கிடைக்கவிருப்பதும் ஏழைகளுக்கு கட்டணமின்றி கிடைக்கவிருப்பதும் மகிழ்ச்சியான விஷயம் என்று அவர் தெரிவித்தார். பெருந்தொற்று காலத்தில் இந்த மருத்துவமனை கொவிட் கவனிப்புக்கான சேவைகளை வழங்கியதாக குறிப்பிட்டு அதற்கும் மகிழ்ச்சி தெரிவித்தார். கொவிட் என்பது முழுமையாக முடிந்து விடவில்லை என்று மக்களை அவர் எச்சரித்தார்.
விழிப்புடன் இருக்குமாறும் அரசின் வழிகாட்டு நெறிமுறைகள் அனைத்தையும் பின்பற்றுமாறும் அனைத்துக் குடிமக்களுக்கும் அவர் வேண்டுகோள் விடுத்தார்.
முகக்கவசத்தின் முக்கியத்துவம் குறித்து எடுத்துரைத்த குடியரசுத் தலைவர், 1897-ஆம் ஆண்டின் நவீன வரலாற்று காலத்தில் மருத்துவ முகக்கவசங்கள் அறிமுகம் செய்யப்பட்டதை நாம் அறிவோம். அறுவை சிகிச்சை காலத்தில் கிருமிகளிலிருந்து தங்களைப் பாதுகாத்துக்கொள்ள அறுவை சிகிச்சை மருத்துவர்கள் முகக்கவசங்களைப் பயன்படுத்தத் தொடங்கினர். ஆனால் ஜெயின் துறவிகள் பல நூற்றாண்டுகளுக்கு முன்பே முகக் கவசங்களின் முக்கியத்துவத்தை அறிந்திருந்தனர். தங்களின் வாய் மற்றும் மூக்கை மறைத்துக்கொள்வதன் மூலம் உயிரினங்களை அழிவிலிருந்து காத்தது மட்டுமின்றி தங்களின் உடலுக்குள் நுண்ணிய கிருமிகள் புகுவதிலிருந்தும் தடுத்துக் கொண்டனர். பெருந்தொற்று காலத்தில் வைரசுக்கு எதிரான பாதுகாப்பில் முகக்கவசங்கள் சிறந்த வழிமுறையாகப் பயன்படுத்தப்பட்டன. உடற்பயிற்சியின் முக்கியத்துவத்தை வலியுறுத்த நடைப்பயிற்சிக்கு சமணத்துறவிகள் மிகுந்த முக்கியத்துவம் அளித்ததாக அவர் கூறினார். இந்தத் துறவிகளால் காட்டப்பட்ட அறிவியல் பாரம்பரியங்கள் அடிப்படையில் மனிதகுலத்திற்கு ஆரோக்கியமான பாதையை இந்த மருத்துவமனை அமைத்துக் கொடுக்கும் என்று அவர் நம்பிக்கை தெரிவித்தார்.
ஜைனபாரம்பரியம் நமக்கு சமச்சீரான, சுற்றுச்சூழலுக்கு உகந்த வாழ்க்கை முறையை ஏற்பதற்குக் கற்றுத்தந்துள்ளது என்று குடியரசுத் தலைவர் கூறினார். தற்போதைய
வாழ்க்கை முறையும் உணவுப் பழக்கமும் இயற்கைக்குப் பொருத்தமானதாக இல்லை. சமண துறவிகளும் அவர்களின் சீடர்களும் சூரிய உதயம் மற்றும் சூரியன் மறைவுக்கு இடைப்பட்ட காலத்தில் மட்டுமே உணவருந்தினார்கள் என்பதை நாம் அறிவோம். தினசரி சூரிய இயக்கத்தின்படி வாழ்க்கை முறையை அமைத்துக்கொள்வது ஆரோக்கியமாக வாழ்வதற்கு எளிதான வழியாகும். சமணத்துறவிகளின் சிறப்பான வாழ்க்கை முறையிலிருந்து நாம் கற்றுக்கொண்ட பாடம் இதுவாகும். இத்தகைய அறிவியல் பாரம்பரியங்களை நவீன மருத்துவ முறைகளுடன் மருத்துவமனைகளில் ஒருங்கிணைத்தால் ஆரோக்கியமான வாழ்க்கைக்கு உதவியாக இருக்கும் என்று அவர் கூறினார்.
எரிசக்தி அமைச்சகம்
மின்சாரம் மற்றும் புதுப்பிக்கக்கூடிய எரிபொருள் அமைச்சகங்களின் கீழான பொதுத்துறை நிறுவனங்கள் 925 கோடி ரூபாய் பங்களிப்பு
கொவிட்- 19 உலக அளவிலான தொற்றுநோய் வைரசால் பாதிக்கப்பட்டுள்ளவர்களுக்கு நிவாரணம் வழங்குவதற்காக, பிரதமர் அலுவலகத்தால் உருவாக்கப்பட்டுள்ள PM CARES { நெருக்கடி காலங்களில் குடிமக்களுக்கு உதவுவதற்காகவும், நிவாரணம் வழங்குவதற்காகவுமான பிரதமரின் நிதியம்) நிதியத்திற்கு 925 கோடி ரூபாய் வழங்க, மின்சாரம் மற்றும் புதுப்பிக்கக்கூடிய எரிபொருள் அமைச்சகம் ஆகியவற்றின் கீழ் செயல்படும் மத்திய பொது துறை நிறுவனங்கள் முடிவு செய்துள்ளன.
தமது அமைச்சகங்களின் கீழ் வரும் பொதுத்துறை நிறுவனங்களின் இந்த மிக முக்கிய பங்களிப்பு குறித்து, மத்திய மின்சாரம் மற்றும் புதுப்பிக்கக்கூடிய எரிபொருள் துறை அமைச்சர் திரு ஆர்கே சிங் தமது ட்விட்டர் பக்கத்தில் தெரிவித்துள்ளார். “மத்திய மின் துறை மற்றும் MNRE அமைச்சகங்களின் கீழ் செயல்படும் பொதுத்துறை நிறுவனங்கள் PM CARES நிதியத்திற்கு 925 கோடி ரூபாய் அளிக்க முடிவு செய்துள்ளன. இத்தொகையில், 445 கோடி ரூபாய், 31 மார்ச் 2020 அன்று ஏற்கனவே செலுத்தப்பட்டு விட்டது. மீதித் தொகை, ஏப்ரல் முதல் வாரத்தில் செலுத்தப்படும். மொத்த 925 கோடி ரூபாயில், மின் துறை அமைச்சகத்தின் பொதுப்பணித்துறையின் பங்களிப்பு 905 கோடி ரூபாய். MNREயின் கீழ் செயல்படும் பொதுத்துறை நிறுவனங்களின் பங்களிப்பு 20 கோடி ரூபாய்” என்றும் அவர் தனது ட்விட்டர் பதிவில் குறிப்பிட்டுள்ளார்.
(Visitor Counter : 158
பொருளாதார விவகாரங்களுக்கான மத்திய அமைச்சரவைக் குழு
தேசிய தொழிற்பயிற்சித் திட்டத்தை மேலும் ஐந்து ஆண்டுகள் நீட்டிக்க அமைச்சரவை ஒப்புதல்
தேசிய தொழிற்பயிற்சித் திட்டத்தின் கீழ் பயிற்சி பெரும் பயிற்சியாளர்களுக்கு மாதந்திர உதவித்தொகையை அளிப்பதற்காக ரூ. 3,054 கோடி ஒதுக்க பிரதமர் திரு. நரேந்திர மோடி தலைமையிலான மத்திய பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இந்த ஒப்புதலினால், மத்திய கல்வித்துறை அமைச்சகத்தின் கீழ் இயங்கும் இந்த திட்டம் 2021-22 ஆண்டு முதல் 2025-26  ஆண்டு வரை நீட்டிக்கப்பட்டுள்ளது
இந்தக் காலகட்டத்தில் தொழில் மற்றும் வணிக நிறுவனங்களால் சுமார் 9 லட்சம் பயிற்சியாளர்கள் பயிற்சி பெறுவார்கள். இந்த திட்டத்தின் கீழ் பொறியியல், கலை, அறிவியல் மற்றும் வர்த்தகப் பிரிவுகளில் பட்டப்படிப்பு முடித்த பயிற்சியாளர்களுக்கு மாதம் ரூ. 9,000 மற்றும் இந்தப் பிரிவுகளில் பட்டயப்படிப்பு முடித்தவர்களுக்கு ரூ. 8,000 மாதம்தோறும் உதவித்தொகையாக அளிக்கப்படுகிறது.
இந்த திட்டத்திற்குக் கடந்த ஐந்து ஆண்டுகளுக்கு ஒதுக்கிய தொகையை விட வரவிருக்கும் ஐந்து ஆண்டுகளுக்கு 4.5 மடங்கு அதிகமான தொகை ஒதுக்கப்பட்டுள்ளது. தேசியக் கல்விக் கொள்கை – 2020 ஆனது தொழிற்பயிற்சிக்கு வழங்கியுள்ள உந்துதலின் காரணத்தால் தொழிற்பயிற்சிக்கான இந்த ஒதுக்கீடு அதிகரித்துள்ளது.
“அனைவரும் இணைவோம், அனைவரும் உயர்வோம், அனைவரும் வளர்ச்சி அடைவோம், அனைவரின் முயற்சி” என்பதற்கு அரசு அளித்துவரும் உந்துதலுக்கு ஏற்ப தேசிய தொழிற்பயிற்சித் திட்டம் பொறியியல் துறை மட்டும் அல்லாமல் கலை, அறிவியல் மற்றும் வர்த்தகத் துறை மாணவர்களுக்கும் விரிவாக்கப்பட்டுள்ளது. திறன் சுற்றுச்சூழல் அமைப்பை வலுப்படுத்துவதன் மூலம் தனி மனித திறன் தரத்தை உயர்த்துவதே இந்தத் திட்டத்தின் நோக்கமாகும். இதனால் அடுத்த ஐந்தாண்டுகளில் சுமார் 7 லட்சம் இளைஞர்களுக்கு வேலைவாய்ப்பு கிடைக்கும்.
உற்பத்தி சார்ந்த ஊக்கத்தொகை திட்டத்தில் உள்ள மொபைல் உற்பத்தி, மருத்துவ சாதனங்கள் உற்பத்தி, மருந்துத் துறை, மின்னணுவியல்/தொழில்நுட்ப பொருட்கள், ஆட்டோமொபைல் துறை போன்றவற்றிலும் தேசிய தொழிற்பயிற்சித் திட்டத்தின் கீழ் விரைவு பயிற்சி அளிக்கப்படும். கதிசக்தியின் கீழ் அடையாளம் காணப்பட்ட இணைப்பு / தளவாடத் தொழில் துறைகளுக்கான திறன்மிக்க மனிதவளத்தை உருவாக்கவும் இந்தத் திட்டம் துணை புரியும்.
(
பிரதமர் அலுவலகம்
பிரபல இலக்கியவாதி திருமிகு மனோரமா மொகாபத்ராவின் மறைவிற்கு பிரதமர் இரங்கல்
பிரபல இலக்கியவாதி திருமிகு மனோரமா மொகாபத்ராவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
அவர் வெளியிட்டுள்ள சுட்டுரைச் செய்தியில்,
“திருமிகு மனோரமா மொகாபத்ராவின் மறைவை அறிந்து மிகவும் துயரடைந்தேன். பலதரப்பு விஷயங்கள் குறித்த படைப்புகளுக்காக அவர் நினைவு கூரப்படுவார். ஊடகத் துறையிலும் மிகச்சிறந்த பங்களிப்பை வழங்கி, அவர் பொது சேவையில் தீவிரமாக ஈடுபட்டார். அன்னாரது குடும்பத்தினர் மற்றும் அபிமானிகளுக்கு இரங்கல்கள். ஓம் சாந்தி”, என்று கூறியுள்ளார்.
(
சுகாதாரம் மற்றும் குடும்ப நலத்துறை அமைச்சகம்
கோவிட்-19 தொற்றால் பாதிக்கப்பட்டோர் எண்ணிக்கை அதிகமாக உள்ள மாவட்டங்களுக்கு மத்திய குழுக்கள் அனுப்பிவைப்பு
மத்திய சுகாதாரம் மற்றும் குடும்பநலத் துறை அமைச்சகத்தைச் சேர்ந்த அதிகாரிகளைக் கொண்ட 20 மத்திய பொது சுகாதாரக் குழுக்கள் அமைக்கப்பட்டுள்ளன. நாட்டில் கோவிட்-19 தொற்றால் பாதிக்கப்பட்டோர் எண்ணிக்கை அதிகமாக உள்ள 20 மாவட்டங்களுக்கு இந்தக் குழுக்கள் அனுப்பிவைக்கப்பட்டுள்ளன. இந்த மாவட்டங்களைக் காணலாம்:
- மும்பை, மகாராஷ்டிரா
- அகமதாபாத், குஜராத்
- தில்லி 
- இந்தூர், மத்தியபிரதேசம்
- புனே, மகாராஷ்டிரா
- ஜெய்ப்பூர், ராஜஸ்தான்
- தானே, மகாராஷ்டிரா
- சூரத், குஜராத்
- சென்னை, தமிழ்நாடு
- ஹைதராபாத், தெலங்கானா
- போபால், மத்தியபிரதேசம்
- ஜோத்பூர், ராஜஸ்தான்
- தில்லி 
- ஆக்ரா, உத்தரப்பிரதேசம்
- கோல்கட்டா, மேற்குவங்கம்
- கர்னூல், ஆந்திரபிரதேசம்
- வதோதரா, குஜராத்
- குண்டூர், ஆந்திரபிரதேசம்
- கிருஷ்ணா, ஆந்திரபிரதேசம்
- லக்னோ, உத்தரபிரதேசம்
இந்த மாவட்டங்கள் / நகரங்களுக்குள் கோவிட்-19 தொற்றால் பாதிக்கப்பட்ட பகுதிகளில் கட்டுப்பாட்டு நடவடிக்கைகளை செயல்படுத்துவதில் மாநில அரசுகளுக்கு இந்தக் குழுக்கள் ஆதரவு அளிக்கும். மாநில அரசுகளுக்கும் உதவி செய்யும்.
நிதி அமைச்சகம்
அரசு பங்குகளின் ஏல விற்பனைக்கான பற்றிய அறிவிப்பு
அரசு பங்குகளை ஏல நடவடிக்கையின் மூலம் விற்பது குறித்த அறிவிப்பை இந்திய அரசு வெளியிட்டுள்ளது.
அதன் படி, '3.96 சதவீத அரசு பங்கு, 2022' ரூ 2,000 கோடிக்கு விலை அடிப்படையிலான ஏலத்தின் மூலம் விற்கப்படும். இது தவிர மேலும் சில பங்குகளும் விற்கப்படும்.
'5.15 சதவீத அரசு பங்கு, 2025' ரூ 11,000 கோடிக்கு விலை அடிப்படையிலான ஏலத்தின் மூலம் விற்கப்படும்.
'5.85 சதவீத அரசு பங்கு, 2030' ரூ 9,000 கோடிக்கு ஏலத்தின் மூலம் விற்கப்படும்.
'6.80 சதவீத அரசு பங்கு, 2060' ரூ 6,000 கோடிக்கு ஏலத்தின் மூலம் விற்கப்படும்.
மும்பை கோட்டையில் உள்ள இந்திய ரிசர்வ் வங்கியின் அலுவலகத்தில் 2020 டிசம்பர் 11  அன்று இந்த ஏலங்கள் நடத்தப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1678899
------
(Visitor Counter : 63
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 197.08 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 197.08 கோடிக்கும் அதிகமான  டோஸ்கள் செலுத்தப்பட்டுள்ளன. 2,55,80,569 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.63 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.21 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.58 சதவீதமாக உள்ளது. கடந்த 24 மணி நேரத்தில் 10,917 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,27,72,398.
இந்தியாவில் கடந்த 24 மணி நேரத்தில் 11,739 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,53,940 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.07 கோடி . வாராந்திரத் தொற்று 3.25 சதவீதமாக உள்ளது. தினசரித் தொற்று விகிதம் 2.59 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1837032
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய நிர்வாகத் தீர்ப்பாயத்தின் பத்திரிகை அறிக்கை
கொரோனா வைரஸ் காரணமாக முடக்கநிலை அமலில் இருப்பதால் 20.03.2020இல் இருந்து புதுடெல்லியில் உள்ள மத்திய நிர்வாகத் தீர்ப்பாயம் மற்றும் நாடு முழுக்க உள்ள அதன் கிளைகள் செயல்பட முடியாத நிலை உள்ளது. வீடியோ வசதி இல்லாததாலும், அதில் உள்ள சிரமங்கள் காரணமாகவும், காணொளிக் காட்சி மூலமான செயல்பாட்டுக்கும் வாய்ப்பு இல்லாமல் போய்விட்டது. மத்திய அரசு எடுக்கும் முடிவைப் பொருத்து 14.04.2020க்குப் பிறகு நிலைமையை மறுஆய்வு செய்ய உத்தேதிக்கப்பட்டிருந்தது.
இன்றைக்கு மாண்புமிகு பிரதமர் நாட்டு மக்களுக்கு உரையாற்றியபோது, 03.05.2020 வரையில் முடக்கநிலை நீட்டிக்கப்படும் என்ற முடிவை அறிவித்தார். தீவிர பாதிப்பு இல்லாத பகுதிகளின் நிலை குறித்து 20.04.2020இல் மறு ஆய்வு செய்யப் போவதாகவும் அவர் தெரிவித்துள்ளார். எனவே, இப்போதுள்ள நிலைமை 20.04.2020 வரையில் தொடரும். தீர்ப்பாயங்கள் உள்ள இடங்களில் அமர்வுகளின் செயல்பாடுகள் பற்றி, 20.04.2020இல் வெளியாகும் அறிவிப்பைப் பொருத்து மறு ஆய்வு செய்யலாம்.
ஏதாவது அமர்வின் முன்பு அவசர விசாரணை தேவைப்படுவதாக வழக்கறிஞர்களிடம் இருந்து ஏதும் கோரிக்கைகள் வந்தால், அதை முதன்மைப் பதிவாளருக்குத் தெரிவிக்கலாம். அவசரத்தன்மையை ஆய்வு செய்து, அவர் அதுகுறித்து தேவையான அறிவுறுத்தல்களை வழங்குவார்.
(Visitor Counter : 127
சுகாதாரம் மற்றும் குடும்ப நலத்துறை அமைச்சகம்
ஆரோக்கிய மந்தன் 3.0 நிகழ்ச்சி: திரு மன்சுக் மாண்டவியா தொடங்கி வைத்தார்
ஆயுஷ்மான் பாரத் - பிரதமரின் மக்கள் ஆரோக்கிய திட்டத்தின் 3வது ஆண்டு விழாவை குறிக்கும் வகையில், ஆரோக்கிய மந்தன் 3.0 நிகழ்ச்சியை, மத்திய சுகாதாரத்துறை மற்றும் குடும்ப நலத்துறை அமைச்சர் திரு மன்சுக் மாண்டவியா தொடங்கி வைத்தார். அனைவருக்கும் சுகாதார வசதி கிடைக்க வேண்டும் என்ற தொலை நோக்குடன், சுகாதார ஆயுஷ்மான் பாரத், பிரதமரின் மக்கள் ஆரோக்கிய திட்டம், ராஞ்சியில் கடந்த 2018ம் ஆண்டு செப்டம்பர் 23ம் தேதி அன்று, பிரதமர் திரு நரேந்திர மோடியால் தொடங்கி வைக்கப்பட்டது.
ஆரோக்கிய மந்தன் நிகழ்ச்சியின் கருப்பொருள் ‘சேவை மற்றும் சிறப்பு’. நான்கு நாட்கள் நேரடியாகவும், காணொலி மூலமாகவும் நடைபெறும் இந்நிகழ்ச்சி ஆயுஷ்மான் பாரத் தினமாக தொடங்கியது.
இந்நிகழ்ச்சியில் பேசிய மத்திய அமைச்சர் திரு மன்சுக் மாண்டவியா, ‘‘ஆயுஸ்மான் பாரத் - பிரதமரின் மக்கள் ஆரோக்கிய திட்டம் நாட்டின் ஒட்டுமொத்த சுகாதார அமைப்பை சீர்படுத்திவிட்டது. இந்த திட்டம் கடந்த 3 ஆண்டுகளில் 2.2 கோடிக்கும் மேற்பட்டோருக்கு சேவையாற்றியுள்ளது. கடந்த 3 ஆண்டுகளில், இத்திட்டத்தின் பயணம், பிரம்மாண்டமானது. நாட்டின் கோடிக்கணக்கான மக்களின் சுகாதார உரிமையை மேம்படுத்தியுள்ளது.’’ என்றார்.
இந்நிகழ்ச்சியில், ஆயுஷ்மான் பாரத் பிரதமரின் மக்கள் ஆரோக்கிய திட்டத்தை சிறப்பாக செயல்படுத்திய மாநிலங்கள் மற்றும் யூனியன் பிரதேசங்களுக்கு ‘ஆயுஷ்மான் உத்கிரிஸ்த புரஸ்கார்’ விருதை மத்திய அமைச்சர் வழங்கினார்.
இந்நிகழ்ச்சியில் பேசிய மத்திய சுகாதாரத்துறை இணையமைச்சர் டாக்டர் பாரதி பிரவீன் பவார், நாட்டின் சுகாதார முறையில் சீர்திருத்தத்தை ஏற்படுத்தியதில் ஆயுஷ்மான் பாரத் - பிரதமரின் மக்கள் ஆரோக்கிய திட்டத்தின் பங்கை வலியுறுத்தினார். இத்திட்டம், நாடு முழுவதும் உள்ள ஆரம்ப மற்றும் 2ம் நிலை மருத்துவமனைகளுக்கு புத்துயிர் அளிக்கும் திறன் கொண்டது என அவர் தெரிவித்தார். நாடு முழுவதும் 54 கோடிக்கும் மேற்பட்ட ஏழை மக்களுக்கு தரமான இலவச மருத்துவ வசதி கிடைப்பதை இத்திட்டம் நிறைவேற்றும் என நம்புகிறேன் என அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757341